Ons weet nie altyd wat die rede vir ons moeilikheid is nie. Ons weet dat iemand soos Job ook nie al die antwoorde op sy vrae oor sy eie moeilikheid gekry het nie.
Wanneer ons in allerlei moeilikhede verkeer het ons die geleentheid om vir God op ’n dieper manier te ken en te ervaar.
Ons moeilikhede is toerusting om ander mense te bedien, so vreemd soos dit vir ons mag klink. God se bemoediging bereik nie ’n eindbestemming by ons nie. Deur Sy bemoediging word ons agente van hoop en heling vir ander mense. Die bekende musiekgroep Straatligkinders het ’n lied met die naam Jou seer is die brug na iemand anders se hart. Dit is wat Paulus bedoel in vers 4.
Het jy vir God en mense op ’n dieper manier geken en ervaar toe jy in sekere moeilikhede verkeer het?